**Bod č.10.5**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 14.12.2017

**Odkúpenie časti pozemku parcely reg. „C“KN č. 3885/5 v k. ú. Stupava pod cestou na ul. Pri potoku**

**Predkladateľ: Materiál obsahuje**: 1. uznesenie

Mgr. Helga Csalavová, v.r. 2. dôvodovú správu

vedúca majetkovo-právneho oddelenia 3. účelové zameranie polohopisu

4. protokol o odovzdaní vytýčenia lomových bodov oplotenia časti pozemku p. č. 3908/1

5. LV č. 8754

6. LV č. 4551

7. informatívna kópia z mapy 2x

8. GP 7/2017

**Vypracoval :**

Renata Mištinová, referent majetkovo-právneho oddelenia

**Návrh uznesenia :**

**Mestské zastupiteľstvo v Stupave :**

**s c h v a ľ u j e** uzatvorenie kúpnej zmluvy na odkúpenie časti pozemku parcely reg. „C“KN č. 3885/5, druh pozemku zastavané plochy a nádvoria v celkovej výmere 894 m2 v k.ú. Stupava zapísaného na LV č. 8754, označenej podľa geometrického plánu č. 7/2017, vyhotoveného Ing. Tomáš Kozár so sídlom Cabanova 26, 841 02 Bratislava, zo dňa 22.11.2017 a overeného Okresným úradom Malacky, katastrálnym odborom dňa 27.11.2017 pod. č. 1631/2017, **ako parcela reg. „C“KN č. 3885/21 vo výmere 86 m2** **za kúpnu cenu 1,- €** .

**Dôvodová správa**

Podieloví spoluvlastníci pozemku parcely reg. „C“ KN č. 3885/5, zastavané plochy a nádvoria o celkovej výmere 894 m2, zapísaného na LV č. 8754 ponúkli Mestu Stupava na odkúpenie časť svojho pozemku vo výmere 86 m2 v celosti, keďže dlhodobo tento pozemok nevyužívajú a na pozemku sa nachádzajú verejné inžinierske siete (verejná kanalizácia a verejný plynovod). V prípade predaja pozemku by tak mesto malo zabezpečené vlastnícke právo k pozemku a tým aj priamy prístup k inžinierskym sieťam (verejnej kanalizácii) vo svojom vlastníctve. Návrh kúpnej ceny za predmetnú časť pozemku je vo výške 1,00 Euro.

Táto ponuka bola Mestu predložená pri rokovaniach s vlastníkmi susedného pozemku parcely reg. „C“ KN č. 3886/5, orná pôda o celkovej výmere 682 m2 v k. ú. Stupava, ktorí požiadali o osobné rokovanie zástupcov mesta vo veci zámeru výstavby rodinného domu na pozemku v ich vlastníctve. Táto výstavba sa  nepriamo týka aj pozemku vo vlastníctve Mesta Stupava, parcely reg. „E“ č. 3908/1  o  výmere 1032 m2, vodná plocha, na ktorom je Stupavský potok.

Na časti pozemku parcely reg. „C“ KN č. 3886/5 sa nachádzajú inžinierske siete, ku ktorým je pre Mesto Stupava potrebné aj v budúcnosti zabezpečiť priamy prístup.

Výsledkom tohto rokovania je ponuka vlastníkov pozemku parcely reg. „C“ KN č. 3886/5 previesť do vlastníctva Mesta Stupava túto časť pozemku vo výmere cca 170 m2 za kúpnu cenu 1,00 Euro.

Materiál so žiadosťou bol dňa 19.10.2017 predložený na rokovanie Komisie majetkovej a legislatívno-právnej, ktorá Uznesením 062.19.10.2017.KMaLP **odporučila MsZ** **vyhovieť** žiadosti žiadateľov o odkúpenie časti pozemku žiadateľov za kúpnu cenu 1,- Euro.

Na základe geometrického plánu č. 7/2017 vypracovaného Ing. Tomášom Kozárom, so sídlom Cabanova 26, 841 02 Bratislava zo dňa 22.11.2017 overeného Okresným úradom Malacky, katastrálnym odborom dňa 27.11.2017 pod. č. 1631/2017, bola zameraná časť pozemku parcely reg. „C“KN č. 3885/5 pre účely odkúpenia ako parcela reg. „C“KN vo výmere 86 m2. V zmysle uvedeného je predložený tento materiál s návrhom uznesenia Mestského zastupiteľstva v Stupave.

Materiál bol dňa 04.12.2017 predložený na rokovanie Mestskej rady v Stupave, ktorá **odporučila MsZ materiál schváliť.**